section_heading: Povijest sastava
paragraph_text: Sastav je osnovao Davor Dretar Drele u ranim devedesetim godinama. U pjesmama parodiraju zagorski jezik i stil života često uključujući teme vezane za hranu (grah, zelje, slanina i sl.) i običaje (npr. svinjokolja) tog kraja Hrvatske. Drele je sam autor većine tekstova iako je u glazbenom dijelu imao pomoć izvana, poglavito Borisa Vincetića, Davora Devčića, Boytronica i drugih.